*Proiect*

**LEGE**

**pentru modificarea Legii muzeelor nr. 262/2017**

Parlamentul adoptă prezenta lege organică.

**Art. 1.** Legea muzeelor nr. 262/2017 (Monitorul Oficial al Republicii Moldova, 2018, nr. 7-17, art. 42), cu modificările ulterioare, se modifică după cum urmează:

**1.** În tot cuprinsul legii:

cuvintele „instituții muzeale”, la orice caz gramatical, se substituie cu cuvântul „muzee”, la cazul gramatical corespunzător;

textul „muzee aflate în proprietate publică”, la orice caz gramatical, se substituie cu cuvintele „muzee publice”;

textul „muzee aflate în proprietate privată”, la orice caz gramatical, se substituie cu cuvintele „muzee private”.

**2.** Articolul 2, noțiunea „muzeu” urmează a fi expus sub forma:

„*muzeu –* instituție de cultură, aflată în serviciul societății, care achiziționează, conservă, cercetează și valorifică, în special prin expunere, patrimoniul material și imaterial. Deschis publicului, accesibil și incluziv, muzeul promovează diversitatea și sustenabilitatea. Lucrează și comunică în mod etic, profesional și cu participarea comunităților, oferind experiențe variate pentru educație, distracție, reflecție și schimb de cunoștințe.”

după noțiunea „muzeu” se completează cu o noțiune nouă:

„*muzeu virtual* – instituție digitală, care îndeplinește funcțiile sale prin expunerea și promovarea colecțiilor digitalizate în scopul educării și schimbului de cunoștințe și este accesat de către public prin intermediul conexiunii la internet utilizând tehnologiile noi.”

**3.** La denumirea Capitolului II, cuvântul „Muzeele” se substituie cu cuvintele „Organizarea, funcțiile și clasificarea muzeelor”.

**4.** Articolul 3 va fi expus în redacție nouă:

„(1) Muzeele pot fi organizate în calitate de instituții de cultură cu sau fără personalitate juridică, inclusiv cu statut de secție, la decizia fondatorului.”;

„(2) În funcție de forma de proprietate, muzeele pot fi publice sau private.”;

„(3) Muzeele publice își desfășoară activitatea în baza statutelor de organizare și funcționare, elaborate conform Statutului - cadru de organizare și funcționare a muzeelor, aprobat de Guvern.”

**5.** Articolul 5:

alineatele (1) și (2) vor avea următorul cuprins:

„(1) În funcție de importanța, de aria de acoperire teritorială, de mărimea şi valoarea patrimoniului muzeal, de capacitatea științifică și tehnică de evidență, cercetare, restaurare şi punere în valoare a patrimoniului, muzeele se clasifică în:

1. muzee naţionale;
2. muzee raionale și ale unității teritoriale autonome (UTA) Găgăuzia;

d) muzee locale;

e) muzee instituționale.”

(2) Muzeele naționale sunt instituții care dețin un patrimoniu muzeal semnificativ și reprezentativ la nivel de țară, care dispun de un potențial științific, expozițional și tehnico-material important.”

la alineatele (3) și (4) cuvântul „muzeale” se exclud;

la alineatul (5) cuvintele „instituțiile muzeale” se substituie cu cuvântul „muzee”;

la alineatul (6):

în partea introductivă, textul ,,în funcție de clasificare” se exclude;

la literele a) și b) se completează cu textul: „cu avizul Comisiei Naționale a Muzeelor și Colecțiilor”;

alineatul (7), cuvintele „de pământ” se exclud și după cuvintele din paranteze „construcții aferente” se completează cu textul „ , precum și în spațiul virtual”;

la alineatul (8):

textul „de arheologie, de istorie” se substituie cu textul „de istorie, de arheologie”;

după textul „de istorie naturală” se completează cu textul „cu profil mixt”.

**6.** Articolul 6:

la alineatul (1) după cuvântul „Muzeele” se completează cu cuvintele „cu personalitate juridică”.

la alineatele (3) și (4), cuvântul „regulamentelor” se substituie cu cuvântul „statutelor”;

la alineatul (4) cuvintele „persoane juridice sau fizice de drept privat” se substituie cu cuvintele „persoane fizice sau juridice de drept privat”;

alineatul (5) se abrogă;

se completează cu alineatul (5¹) cu următorul cuprins:

„Muzeele virtuale se înfiinţează de către persoane fizice sau juridice de drept public sau privat, în conformitate cu prevederile prezentei legi şi ale statutelor proprii de organizare şi funcţionare, avizate de Ministerul Culturii.”

la alineatul (7):

partea introductivă va avea următorul cuprins:

„Condițiile de înființare ale unui muzeu sunt:”

la litera a), după cuvântul „acumularea” se completează cu textul „patrimoniului muzeal specific instituției înființate, pasibil de clasare și înscriere în Registrul patrimoniului cultural național mobil”;

la litera b) după cuvântul „tutelară” se completează cu textul „a statutului, în cazul instituțiilor publice,”;

se completează cu litera f) cu următorul cuprins:

„f) avizul Comisiei naționale a muzeelor și colecțiilor cu privire la înființarea muzeului.”;

articolul se completează cu alineatele „(71) – (72)” cu următorul cuprins:

(71) Secțiile se înființează prin decizia fondatorului muzeului.

(72) Organizarea și funcționarea secțiilor muzeelor se stabilesc prin statutul de organizare și funcționare a muzeului central, în a cărei subordine se află.

**7.** Articolul 7 va avea următorul cuprins:

„Articolul 7**.** Înregistrarea muzeelor:

(1) În funcție de mărimea și valoarea patrimoniului muzeal, capacitatea științifică și tehnică de evidență, cercetare, restaurare și punere în valoare a patrimoniului, muzeele obțin personalitate juridică din momentul înregistrării de către Agenția Servicii Publice, conform procedurilor prevăzute de [Legea nr.220/2007](lex:LPLP20071019220) privind înregistrarea de stat a persoanelor juridice și a întreprinzătorilor individuali.

(2) Pentru înregistrarea de stat a muzeului Agenția Servicii Publice verifică deținerea avizului Ministerului Culturii.

(3) Pentru emiterea avizului necesar pentru înregistrarea de stat a muzeului, Ministerul Culturii verifică respectarea de către acesta a următoarelor condiții:

a) dispunerea de patrimoniu cultural succeptibil de clasare în categoriile A, B și C;

b) deținerea imobilului/spațiilor separate destinate muzeului;

c) dotarea tehnico-materială (instalații, mobilier, tehnică de calcul etc.), în conformitate cu prevederile Regulamentului de evidență și conservare a patrimoniului muzeal;

d) existența mijloacelor financiare necesare activității muzeului;

e) aprobarea de către fondator a statutului de organizare și funcționare a muzeului;

f) dispunerea de personal de specialitate, de deservire tehnică și auxiliar, care asigură activitatea instituției.

(4) Muzeele care nu întrunesc condițiile prevăzute la alin.(3) sunt luate la evidență de autoritățile administrației publice locale de nivelul al doilea și ale autorității teritoriale autonome Găgăuzia, în a căror rază teritorială își au sediul respectivele muzee.

(5) Registrul muzeelor din Republica Moldova este ținut de către Ministerul Culturii.

(6) Inventarele instituțiilor locale de cultură se instituie și se documentează de către autoritățile administrației publice locale de nivelul al doilea, și se țin de către autoritățile lor executive cu competențe în domeniu.”.

**8.** Articolul 8:

alineatul (1)va vea următorul cuprins:

„(1) Muzeele înregistrate în Registrul muzeelor din Republica Moldova se supun acreditării.”;

la alineatul (2) cuvintele „cade în” se substituie cu cuvintele „este de”.

**9.** Articolul 9:

alineatul (2) va avea următorul cuprins:

„(2) Reorganizarea / lichidarea muzeelor care se află în subordinea autorităților administrației publice locale se efectuează prin decizia fondatorului, cu informarea în scris a Ministerului Culturii în termen de cel puțin 3 luni până la inițierea procedurii.”

se completează cu alineatul (21) cu următorul cuprins:

„(21) Reorganizarea și lichidarea muzeelor private se efectuează prin decizia fondatorului, cu informarea Ministerului Culturii.”;

la alineatul (3) cuvântul „desființării” se substituie cu cuvântul „lichidării”.

**10.** Articolul 11:

denumirea va avea următorul cuprins:

„Articolul 11. Componența patrimoniului muzeal”;

litera a) va avea următorul cuprins:

„bunuri culturale mobile clasate sau susceptibile de clasare în patrimoniul cultural național mobil. Protejarea bunurilor culturale mobile se realizează în conformitate cu prevederile Legii nr. 280/2011 privind protejarea patrimoniului cultural național mobil.”

la litera b) după cuvântul „etnografice” se completează cu cuvintele „case și locuri memoriale”;

litera c) va avea următorul cuprins:

„c) situri, rezervații culturale și naturale constituie din parcuri, landșafturi naturale sau amenajate, grădini botanice, din terenuri și structuri arhitecturale;”

litera d) se abrogă.

**11.** Articolul 12:

la alineatul (1):

la litera d) cuvântul „de” se substituie cu cuvântul „în”, cuvintele „schimburi intermuzeale” se exclud;

alineatul se completează cu literele d1) și d2) cu următorul cuprins:

„d1) schimburi intermuzeale;

d2) săpături arheologice sistematice şi de salvare;”

la litera e), după cuvintele „bunurilor culturale” se completează cu cuvintele „de o semnificație patrimonială deosebită”;

alineatele (2) - (5) se abrogă.

alineatul (6) va avea următorul cuprins:

„(6) Retrocedarea bunurilor culturale din patrimoniul muzeelor către persoanele fizice sau juridice este interzisă.”

**12.** Se completează cu articolul 121 cu următorul cuprins:

„Articolul 121. Clasarea patrimoniului muzeal:

(1) Bunurile culturale care fac parte din patrimoniul muzeal se clasează în trei categorii juridice:

a) categoria A – „Tezaur”, care cuprinde bunuri culturale cu valoare excepțională pentru umanitate;

b) categoria B – „Fond”, care cuprinde bunuri culturale cu valoare deosebită pentru Republica Moldova;

c) categoria C – „Patrimoniu mobil comun”, care cuprinde bunuri culturale cu tipologii comune, având valoare științifică auxiliară sau particulară.

(2) Clasarea se efectuează conform Normelor de clasare a bunurilor culturale mobile, aprobate de Ministerul Culturii.

**13.** Se completează cu articolul 141 cu următorul cuprins:

„Articolul 141. Evidența patrimoniului muzeal

Evidența bunurilor culturale care fac parte din patrimoniul muzeal este ținută, conform Regulamentului de evidență și conservare a patrimoniului muzeal, aprobat de Guvern.”

**14.** Articolul 15:

denumirea articolului va avea următorul cuprins:

„Articolul 15. Expertizarea și restaurarea patrimoniului muzeal”;

se redă în redacție nouă:

„(1) Expertizarea bunurilor culturale se efectuează de către specialiştii acreditați în domeniu, conform Normelor de acreditare a experților, aprobate de Ministerul Culturii.”;

„(2) Restaurarea patrimoniului muzeal se efectuează de către specialiştii acreditați în domeniu, conform Normelor de acreditare a restauratorilor, aprobate de Ministerul Culturii.”

**15.** Se completează cu articolul 161 cu următorul cuprins:

„ Articolul 161. Ghidajul în muzee cu statut de instituții publice

Ghidajul în muzeele cu statut de instituții publice se efectuează de către ghizi acreditați de Ministerul Culturii, conform Normelor de acreditare a ghizilor din muzeele cu statut de instituții publice, aprobate de Ministerul Culturii.”

**16.** Articolul 18:

alineatul (1) va avea următorul cuprins:

„ (1) Activitatea muzeelor aflate în proprietate publică se finanțează de la bugetul de stat și de la bugetele locale, inclusiv din venituri colectate, în limita alocațiilor aprobate prin legea/decizia bugetară anuală.”

la alineatul (2) cuvintele „și sunt gestionate în regim extrabugetar” se exclud.

la alineatul (3) cuvântul „Guvern” se substituie cu cuvintele „de către acestea și aprobate de fondator”

**17.** La Capitolul VI, denumirea va avea următorul cuprins:

„Capitolul VI. Personalul și administrarea muzeelor”.

**18.** Articolul 19:

alineatul (1) va avea următorul cuprins:

„(1) Funcţionarea muzeelor publice este asigurată de către personalul de specialitate, de deservire tehnică și auxiliar;”

alineatul (5) va avea următorul cuprins:

„(5) Angajarea personalului de specialitate în muzeele cu statut de instituții publice se face prin concurs organizat de conducerea muzeului.”;

articolul se completează cu alineatele (7) și (8) cu următorul cuprins:

„(7) Remunerarea personalului muzeelor publice și muzeelor private se efectuează în conformitate cu legislația, potrivit condițiilor de desfășurare a activităților muzeale.”.

(8) Autoritatea fondatoare asigură formarea profesională continuă a personalului de specialitate din muzeele publice,conform legislației.”

**19.** La articolul 23:

alineatul (2) cuvintele „proprietarii și administratorii” se substituie cu cuvintele „fondatorii și directorii”;

alineatul (4), cuvintele „UNESCO și ICOM” se substituie cu textul „UNESCO, ICOM și tratatelor internaționale”.

**20.** La articolul 25 alineatul (1) se completează cu litera e) cu următorul cuprins:

„e) asigură integritatea, securitatea, conservarea și restaurarea bunurilor culturale care fac parte din patrimoniul muzeal;”

**Art.II:**

(1) Guvernul, în termen de șase luni de la data intrării în vigoare a prezentei legi va aproba Statutul - cadru de organizare și funcționare a muzeelor;

(2) Ministerul Culturii, în termen de șase luni de la data intrării în vigoare a prezentei legi, va elabora și aproba Normele de acreditare a ghizilor din muzeele cu statut de instituții publice.

**PREȘEDINTELE PARLAMENTULUI Igor GROSU**